Държавен вестник, бр. 29, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  29
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
РАМКОВО СПОРАЗУМЕНИЕ
между Глобалния фонд за борба срещу СПИН, 
туберкулоза и малария и Република България
(Ратифицирано със закон, приет от 43-то На­
родно събрание на 2 март 2016 г. – ДВ, бр. 20 
от 2016 г. Прилага се временно от датата на 
подписването му – 1 октомври 2015 г.)
Настоящото Рамково споразумение („Рам­
ково споразумение“) от 01 октомври 2015 
(„Дата на влизане в сила“) се сключва между 
Глобалния фонд за борба срещу СПИН, ту­
беркулоза и малария („Глобалния фонд“) и 
Република България („Бенефициер“) (Глобал­
ният фонд и Бенефициерът, наричани заедно 
„Страните“, а поотделно „Страна“).
Като се има предвид, че Глобалният фонд 
е създаден през януари 2002 г. като иноватив­
на финансова институция с цел да привлича 
и управлява финансови ресурси в световен 
мащаб, както и да предоставя такива ресурси 
на държавите в подкрепа на националните и 
регионалните програми за превенция, лечение 
и грижи за лица с ХИВ/СПИН, туберкулоза 
и/или малария; и 
Като се има предвид, че определени инсти­
туции на Бенефициера са били или се очаква 
да бъдат номинирани от съответната стра­
на или от регионален/и координационен/и 
комитет/и за изпълнение на съответната 
Програма/и (според определението в Пра­
вилника за отпускане на безвъзмездна помощ 
на Глобалния фонд (2014 г.) в съответната 
Държава домакин (според определението в 
Правилника за отпускане на безвъзмездна 
помощ на Глобалния фонд (2014 г.) или Дър­
жавите домакини;
Страните се споразумяват за следното:
Член 1
Правилник за отпускане на безвъзмездна 
помощ на Глобалния фонд (2014 г.)
1.1. Инкорпориране чрез препращане. 
Разпоредбите на Правилника за отпускане 
на безвъзмездна помощ на Глобалния фонд 
от 2014 г., приложение към настоящото 
Споразумение, се прилагат за настоящото 
Рамково споразумение и формират негова 
неразделна част, които обаче подлежат на 
следното уточнение: 
(1) Във връзка с т. 3.5 от Правилника 
за отпускане на безвъзмездна помощ на 
Глобалния фонд (2014) задълженията на Бе­
нефициера съгласно т. 3.5 ще се смятат за 
изпълнени, когато всички данъци и митни 
сборове, които се налагат в съответствие с 
действащото законодателство в Държава­
та – домакин по това Споразумение, при 
закупуването и/или вноса на стоки и услуги 
със средства от безвъзмездната помощ бъдат 
заплатени от Бенефициера с други ресурси, 
различни от средствата, предоставени по 
това Споразумение. 
1.2. Дефинирани термини. Където и да се 
използват в настоящото Рамково споразуме­
ние, термините, дефинирани в Правилника за 
отпускане на безвъзмездна помощ на Глобал­
ния фонд (2014 г.), имат съответните значения, 
посочени в тях, освен ако са модифицирани 
тук или ако контекстът изисква друго.
Член 2
Потвърждение на безвъзмездната помощ
2.1. Потвърждаване на безвъзмездните 
средства.
(1) Предвижда се Глобалният фонд и 
Бенефициерът да сключат едно или повече 
Потвърждения за безвъзмездна помощ за 
осъществяването на определени Програми в 
съответната Държава домакин или в Държави 
домакини, като всяко такова Потвърждение 
за безвъзмездна помощ съдържа съответните 
детайли.
(2) При всяко Потвърждение за безвъз­
мездна помощ, ако такова бъде сключено, и 
при спазване на разпоредбите на точки 3.2 
и 3.3 от Правилника за отпускане на без­
възмездна помощ (2014 г.) Глобалният фонд 
ще потвърди готовността си да предостави 
на Бенефициера, единствено за целите на 
Програмата и в рамките на Периода на 
изпълнение, определено финансиране при 
условията, определени в това Потвърждение 
за безвъзмездна помощ.
(3) По всяко Потвърждение за безвъзмездна 
помощ, ако такова бъде сключено, Бенефи­
циерът трябва да потвърди готовността си да 
изпълни съответните дейности по Програма­
та, за които ще се използва финансирането, 
при условията, посочени в това Потвърждение 
за безвъзмездна помощ.
2.2. Без гаранции и задължения. С под­
писването на настоящото Рамково споразу­
мение Глобалният фонд не се задължава да 
изготвя, издава или изпълнява Потвърждения 
за безвъзмездна помощ, освен ако реши да 
го направи по своя преценка, и Глобалният 
фонд не носи отговорност за щети, загуби, 
разноски или задължения, които Бенефици­
ерът или някой от Главните му получатели, 
Подполучатели или Доставчици може да 
са понесли или направили фактически или 
потенциално като следствие от това, че